laion/Wikipedia-Exotic huggingface dataset:
আহমদ রফিক

আহমদ রফিক (জন্ম: ১২ সেপ্টেম্বর, ১৯২৯) বাংলাদেশের একজন মুক্তমনা সাহিত্যিক ও সাংস্কৃতিক ব্যক্তিত্ব। তিনি একাধারে কবি, প্রবন্ধকার ও গবেষক। কবি রবীন্দ্রনাথ ঠাকুরের জীবন ও লেখনী সংক্রান্ত গবেষণায় বিশেষ অবদানের জন্য টেগোর রিসার্চ ইনস্টিটিউট তাকে 'রবীন্দ্রত্ত্বাচার্য' উপাধিতে ভূষিত করে। ১৯৫২ সালের ভাষা আন্দোলনে তিনি সক্রিয় ভূমিকা পালন করেন। ব্যক্তি জীবনে তিনি একজন চিকিৎসক। আহমদ রফিক ব্রাহ্মণবাড়িয়ার সরাইল উপজেলার শাহবাজপুরে ১৯২৯ সালের ১২ই সেপ্টেম্বর জন্মগ্রহণ করেন। তার পিতা আবদুল হামিদ এবং মাতা রহিমা খাতুন। তার স্ত্রী ডা. এস. কে রুহুল হাসিন। রফিক ১৯৪৭ সালে নড়াইল মহকুমা হাই স্কুল থেকে প্রবেশিকা পাশ করেন। পরে তিনি বিজ্ঞান শাখায় সরকারি হরগঙ্গা কলেজ, মুন্সীগঞ্জ থেকে ১৯৪৯ সালে উচ্চ মাধ্যমিক পাশ করেন। তিনি ঢাকা মেডিকেল কলেজ থেকে ১৯৫৮ সালে চিকিৎসা বিজ্ঞানে স্নাতক (এমবিবিএস) ডিগ্রি অর্জন করেন। ডাক্তার হওয়া সত্ত্বেও তিনি সাহিত্যকর্মে মনোযোগ দেন। নির্বাসিত নায়ক (১৯৬৬); বাউল মাটিতে মন (১৯৭০); রক্তের নিসর্গে স্বদেশ (১৯৭৯); বিপ্লব ফেরারী, তবু (১৯৮৯); পড়ন্ত রোদ্দুরে (১৯৯৪); ঝবষবপঃবফ চড়বসং (১৯৯৪); শ্রেষ্ঠ কবিতা (১৯৯৮); ভালোবাসা ভালো নেই (১৯৯৯); নির্বাচিত কবিতা (২০০১) মিশ্র অনুভূতির কবিতা (২০১৯) একগুচ্ছ রাজনৈতিক কবিতা (২০১৯)। অনেক রঙের আকাশ (১৯৬৬)। শিল্প সংস্কৃতি জীবন (১৯৫৮); নজরুল কাব্যে জীবনসাধনা (১৯৫৮); আরেক কালান্তর (১৯৭৭); বুদ্ধিজীবীর সংস্কৃতি (১৯৮৬); রবীন্দ্রনাথের রাষ্ট্রচিন্তা ও বাংলাদেশ (১৯৮৭); ছোটগল্প : পদ্মাপর্বের রবীন্দ্রগল্প (১৯৮৭); একুশের ইতিহাস আমাদের ইতিহাস (১৯৮৮); ভাষা আন্দোলন : ইতিহাস ও তাৎপর্য (১৯৯১); ভাষা আন্দোলনের স্মৃতি ও কিছু জিজ্ঞাসা (১৯৯৩); এ এই অস্থির সময় (১৯৯৬); জাতিসত্তার আত্মঅন্বেষা : বাঙালি বাংলাদেশ (১৯৯৭); রবীন্দ্রভুবনে পতিসর (১৯৯৮); বাঙলা বাঙালি আধুনিকতা ও নজরুল (১৯৯৯); বাংলাদেশ জাতীয়তা ও জাতিরাষ্ট্রের সমস্যা (২০০০); নির্বাচিত কলাম (২০০০); একাত্তরে পাকবর্বরতার সংবাদভাষা (২০০১); কবিতা, আধুনিকতা ও বাঙলাদেশের কবিতা (২০০১); প্রসঙ্গ : রহুমাত্রিক রবীন্দ্রনাথ (২০০২); রবীন্দ্রভাবনায় গ্রাম : কৃষি ও কৃষক (২০০২); ভাষা আন্দোলন : গ্রাম : কৃষি ও কৃষক (২০০২); নির্বাচিত প্রবন্ধ (২০০২)। রবীন্দ্রনাথের চিত্রশিল্প (১৯৯৬)। কেমন আছেন (চিকিৎসা বিজ্ঞান, ১৯৮৭); আদিমানবের সন্ধানে (নৃতত্ব, ১৯৮৯); ঔষুধ, চিকিৎসাসেবা : বৈষম্যের শিকার সাধারণ মানুষ (১৯৯৫); ফিট থাকুন, দেহে মনে (২০০১); এই পৃথিবীতে মানুষ (১৯৯৯)। জীবন রহস্য (১৯৬৭); অণুর দেশে মানুষ (১৯৬৮); বিজ্ঞানের জয়যাত্রা (১৯৬৮)। নাগরিক (ত্রৈমাসিক সাহিত্যপত্র, ১৯৬৩-১৯৭১); দ্য ইস্ট পাকিস্তান মেডিকেল জার্নাল (১৯৬০-৭০); দ্য মেডিকেল ডাইজেস্ট (১৯৬০-৭০); পরিভাষা (১৯৬৮-৭০); সুজনেষু (মিনি সাহিত্যপত্র, ১৯৭২-৭৬); বাংলা একাডেমীর চিকিৎসা বিজ্ঞান পরিভাষা কোষ (সংকলক ও তত্ত্বাবধায়ক সম্পাদক)। বাংলা একাডেমী পুরস্কার (১৯৭৯); অলক্ত সাহিত্য পুরস্কার (১৯৯৫); একুশে পদক (১৯৯৫); রবীন্দ্রত্ত্বাচার্য উপাধি (টেগোর রিসার্চ ইনস্টিটিউট), কলকাতা, (১৯৯৭)। প্রথম আলো বর্ষসেরা বই ১৪২০। "মুক্তচিন্তার পথিক: আহমদ রফিক"। The Daily Star বাংলা। সংগ্রহের তারিখ ২২ সেপ্টেম্বর ২০২৪।  সৈয়দ মোহাম্মদ শাহেদ ও অন্যান্য সম্পাদিত; বাংলা একাডেমী লেখক অভিধান; বাংলা একাডেমী, ঢাকা; সেপ্টেম্বর, ২০০৮; পৃষ্ঠা- ৭৭ "আমার জীবনে রাজনীতি ও সাহিত্য পাশাপাশি চলেছে আহমদ রফিক"। Dhaka,Bangladesh। সংগ্রহের তারিখ 22 Oct,2016।  এখানে তারিখের মান পরীক্ষা করুন: |সংগ্রহের-তারিখ= (সাহায্য) বাংলা একাডেমী লেখক অভিধান, ২০০৭, ঢাকা।
রেজাউল হক সরকার

রেজাউল হক সরকার রানা বাংলাদেশের রংপুর জেলার রাজনীতিবিদ ও আইনজীবী যিনি তৎকালীন রংপুর-৯ আসনের সংসদ সদস্য ছিলেন। রেজাউল হক সরকার রংপুর জেলার কেরানী পাড়ায় জন্মগ্রহণ করেন। রেজাউল হক সরকার আইনজীবী ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন রংপুর-৯ (বর্তমান রংপুর-৩) আসন থেকে সংসদ সদস্য নির্বাচিত হন। তিনি ১৯৮৩ থেকে ১৯৯৬ পর্যন্ত বিএনপির কেন্দ্রীয় কমিটির রাজশাহী বিভাগীয় সাংগঠনিক সম্পাদক হিসাবে দায়িত্ব পালন করেন। ছিলেন রংপুর জেলা আইনজীবী সমিতির সভাপতি। ১৯৬০ থেকে ১৯৬৩ মেয়াদে তিনি ঢাকা বিশ্ববিদ্যালয়ের রাষ্ট্রবিজ্ঞান বিভাগের ছাত্র সংসদের নির্বাচিত সম্পাদক ছিলেন। ১৯৭৩ সালে তিনি রংপুর পৌরসভার ভাইস চেয়ারম্যান নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি রংপুর-৩ আসন থেকে পরাজিত হয়েছিলেন। তিনি মৃত্যুবরণ করেছেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  রংপুর ব্যুরো, মাহবুব রহমান (১৬ আগস্ট ২০১৯)। "রংপুর-৩ আসন: ডজনের বেশি নেতা চান আ'লীগের মনোনয়ন"। দৈনিক যুগান্তর। ১৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২০।
সোহরাব হোসেন (দ্ব্যর্থতা নিরসন)

সোহরাব হোসেন বলতে যাদেরকে বোঝানো হতে পারে; সোহরাব হোসেন –বাংলাদেশের একজন নজরুল সঙ্গীত শিল্পী যিনি সংস্কৃতিতে স্বাধীনতা পুরস্কার বিজয়ী। সোহরাব হোসেন (রাজনীতিবিদ) –বাংলাদেশের একজন রাজনীতিবিদ যিনি শেখ মুজিবুর রহমান ও মোশতাক আহমেদের মন্ত্রিসভার মন্ত্রী ছিলেন। সোহরাব হোসাইন –বাংলাদেশ সরকারী কর্মকমিশনের চেয়ারম্যান। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
পাশা

পাশা শব্দটি দ্বারা নিম্নোক্ত বিষয়সমূহকে বুঝানো হতে পারে: পাশা ছিটমহল, বাংলাদেশ-ভারত ছিটমহলের আরেক নাম পাশা খেলা, একটি ছোট নিক্ষেপযোগ্য বস্তু দ্বারা দৈবসংখ্যা পাওয়ার খেলা পাশা (পদবি), উসমানীয় রাজনৈতিক এবং সামরিক পদবি এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কেরামত আলী

কেরামত আলী বলতে যাদের বোঝানো হতে পারে- মোহাম্মদ কেরামত আলী– পটুয়াখালী জেলার রাজনীতিবিদ মো. কেরামত আলী– মৌলভীবাজার জেলার রাজনীতিবিদ কেরামত আলী তালুকদার– ময়মনসিংহ জেলার রাজনীতিবিদ কাজী কেরামত আলী– রাজবাড়ী জেলার রাজনীতিবিদ এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
নাজমুল হক

মেজর নাজমুল হক (১ আগস্ট, ১৯৩৮ - ২৭ সেপ্টেম্বর, ১৯৭১) বাংলাদেশের মুক্তিযুদ্ধের একজন সেক্টর কমান্ডার ছিলেন। তার ডাকনাম টুলু। তিনি ৭নং সেক্টরের সেক্টর কমান্ডার হিসেবে দায়িত্ব পালন করেন। মেজর নাজমুল হক ১৯৩৮ সালের ১ আগস্ট চট্টগ্রামের লোহাগাড়ার তৎকালীন সাতকানিয়া উপজেলার অন্তর্গত আমিরাবাদ ইউনিয়নে জন্মগ্রহণ করেন। তার বাবা অ্যাডভোকেট হাফেজ আহমদ, মা জয়নাব বেগম। তিনি কৃতিত্বের সঙ্গে কুমিল্লার পেশোয়ারা পাঠশালা থেকে ম্যাট্রিকুলেশন ও ঢাকার জগন্নাথ কলেজ থেকে উচ্চমাধ্যমিক পাস করেন। ঢাকা আহসান উল্লাহ ইঞ্জিনিয়ারিং কলেজে (বর্তমানে বুয়েট) দ্বিতীয় বর্ষে পড়ার সময়ই যোগ দেন পাকিস্তান সেনাবাহিনীতে। ১৯৬২ খ্রিষ্টাব্দের ১৪ অক্টোবর আর্টিলারী কোরে কমিশন লাভ করেন। মুক্তিযুদ্ধের সময় নাজমুল হক পাকিস্তান সেনাবাহিনীতে মেজর পদে দায়িত্বপ্রাপ্ত ছিলেন। তিনি রাজশাহী জেলা, পাবনা জেলা, বগুড়া জেলা এবং দিনাজপুর জেলার অংশবিশেষ নিয়ে গড়ে ওঠা ৭ নং সেক্টরের কমান্ডার পদে ১৯৭১ এর এপ্রিল থেকে অগাস্ট মাস পর্যন্ত দায়িত্ব পালন করেছেন। তরংগপুর ছিল তার হেডকোয়ার্টার। তার সেক্টরে তিনি গেরিলা যুদ্ধ পরিচালনা করতেন এবং মুক্তিবাহিনীকে প্রশিক্ষণ দিতেন যারা প্রথাগত সামরিক প্রশিক্ষণপ্রাপ্ত ছিলো না। প্রায় পনের হাজার মুক্তিযোদ্ধা এ সেক্টরে যুদ্ধ করেছেন। বীরশ্রেষ্ঠ ক্যাপ্টেন মহিউদ্দীন জাহাঙ্গীর তার অধীনেই যুদ্ধ করেন। ১৮ মার্চ, ১৯৭১ তারিখে মেজর নাজমুল হককে নওগাঁয় ৭ ইপিআর উইংয়ের অধিনায়ক করে পাঠানো হয়। ২৫ মার্চ, ১৯৭১ এ পাকিস্তানি বাহিনীর বর্বর অপারেশন সার্চলাইট শুরু হলে পরদিন স্বাধীন বাংলার পতাকা উত্তোলন করে নওগাঁ মহকুমাকে শত্রুমুক্ত স্বাধীন বাংলার অংশ ঘোষণা করেন তিনি। স্থানীয় যুবকদের হাতে তিনি তুলে দেন অস্ত্র। স্বেচ্ছাসেবক যুবকদের নিয়ে গঠন করেন ইপিআর মুজাহিদ বাহিনী। সেই বাহিনীর অধিনায়ক হিসেবে প্রথমেই তিনি নওগাঁ ও বগুড়ার পাকিস্তানি হানাদারদের ক্যাম্প দখল করে শত্রুমুক্ত করেন গোটা বগুড়া জেলা। ২৮ মার্চ, ১৯৭১ তারিখে তার বাহিনীর দ্বিমুখী আক্রমণে রাজশাহী ক্যান্টনমেন্টে অবরুদ্ধ হয়ে পড়ে হানাদাররা। দিনাজপুরের ধনধনিয়াপাড়ায় ১৮ জুন, ১৯৭১ তারিখে বড় রকমের এক যুদ্ধের পর ওই এলাকা মেজর নাজমুলের বাহিনীর দখলে আসে। এতে ১৪ জন পাকিস্তানি সেনা মারা যায়। ১৯৭১ সালের ২৭ সেপ্টেম্বর মেজর নাজমুল হক মিত্রবাহিনীর সঙ্গে উচ্চপর্যায়ের বৈঠক শেষে ভারতের শিলিগুড়ি ক্যান্টনমেন্ট থেকে ফেরার পথে দুর্ঘটনায় প্রাণ হারান। চাঁপাইনবাবগঞ্জের শিবগঞ্জ থানার অন্যতম ঐতিহাসিক স্থাপনা ছোট সোনা মসজিদ এর প্রাঙ্গনে মেজর নাজমুল হকের সমাধি রয়েছে। তার মৃত্যুর পর মেজর কাজী নুরুজ্জামানকে ৭ম সেক্টরের নতুন সেক্টর কমান্ডার হিসেবে নিয়োগ দেয়া হয়। কাজী সাজ্জাদ আলী জহির (২০১২)। "হক, মেজর নাজমুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। বাংলাপিডিয়া: বাংলাদেশের জাতীয় বিশ্বকোষ (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743। সংগ্রহের তারিখ ২০২১-০৫-২৪।  "সেক্টর কমান্ডার নাজমুল হকের মুক্তিযুদ্ধ"। দেশ রূপান্তর। সংগ্রহের তারিখ ২০২১-০৫-২৪।  প্রতিবেদক, নিজস্ব। "খেতাববঞ্চিত এক বীরের কথা"। Prothomalo। সংগ্রহের তারিখ ২০২১-০৫-২৩।  ওসমান, অভীক (২০১৭)। শহিদ মেজর নাজমুল হক : সেক্টর ৭-এর বিস্মৃত কমান্ডারের উপাখ্যান। ঢাকা: গদ্যপদ্য। পৃষ্ঠা ১০। আইএসবিএন 9789849175391।  ১. দৈনিক প্রথম আলো, "স্মরণ মুক্তিযুদ্ধের বীর মেজর নাজমুল" নাসির উদ্দিন হায়দার, ২৭.০৯.২০০৯ ওয়েব্যাক মেশিনে আর্কাইভকৃত ৬ মার্চ ২০১৪ তারিখে গুণীজন বাংলাপিডিয়ায় নাজমুল হক
টাঙ্গাইল সদর পানির ট্যাঙ্ক বধ্যভূমি

টাঙ্গাইল সদর পানির ট্যাঙ্ক বধ্যভূমি, এই বধ্যভূমিটি টাঙ্গাইল জেলা সদরের পানির ট্যাঙ্কের পাশে অবস্থিত। মুক্তিযুদ্ধ চলাকালে হানাদার বাহিনী টাঙ্গাইল সার্কিট হাউসে অবস্থান নিয়ে শুরু করে হত্যাযজ্ঞ। রাজাকার-আলবদরদের সহায়তায় টাঙ্গাইল ও আশপাশের বিভিন্ন জেলা থেকে মুক্তিকামী মানুষ ও মুক্তিযোদ্ধাদের ধরে আনা হতো এই সার্কিট হাউসে। নির্যাতন চালানোর পর সার্কিট হাউসের পেছনে জেলা সদর পানির ট্যাংকের পাশে তাদের হত্যা আর গণকবর দেয়া হতো। টেলিভিশন, Ekushey TV | একুশে। "টাঙ্গাইলের জেলা সদর পানির ট্যাংকের বধ্যভূমি এলাকা আজও সংরক্ষণ করা হয়নি"। Ekushey TV (ইংরেজি ভাষায়)। সংগ্রহের তারিখ ২০২০-১২-১৮।  প্রতিবেদক, নিজস্ব। "বধ্যভূমি থেকে উদ্ধার হাড়গোড়"। Prothomalo। সংগ্রহের তারিখ ২০২০-১২-১৮। [স্থায়ীভাবে অকার্যকর সংযোগ] "নতুন প্রজন্মকে পাকবাহিনীর নির্মমতা জানাতে বধ্যভূমি সংস্কার করা হবে: কৃষিমন্ত্রী"। Jugantor (ইংরেজি ভাষায়)। সংগ্রহের তারিখ ২০২০-১২-১৮।  "টাঙ্গাইল সদর উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-১২-১৮।
খন্দকার আজিজুল ইসলাম

খন্দকার আজিজুল ইসলাম (ডাকনাম বাবুল ) বীর বিক্রম একজন বীর মুক্তিযোদ্ধা। খন্দকার আজিজুল ইসলাম টাঙ্গাইল জেলার মির্জাপুর থানার বানিয়ারা গ্রামে জন্মগ্রহণ করেন। মুক্তিযুদ্ধের সময় ঢাকা কলেজে বিএ দ্বিতীয় বর্ষের ছাত্র ছিলেন তিনি। খন্দকার আজিজুল ইসলাম দুই নম্বর সেক্টরের সদর দপ্তর মেলাঘরে ১৯৭১ সালের জুন মাসের মাঝামাঝি বাংলাদেশ সেনাবাহিনীর অফিসার হিসেবে নির্বাচিত হন। প্রশিক্ষণ শেষে ৯ অক্টোবর তিনি সেকেন্ড লেফটেন্যান্ট হিসেবে কমিশন্ড হন। তার পোস্টিং হয় নবম ইস্ট বেঙ্গল রেজিমেন্ট। সেকেন্ড লে. খন্দকার আজিজুল ইসলাম ২২ নভেম্বর, ১৯৭১ সালে এই চন্দ্রপুর যুদ্ধে সম্মুখ লড়াইয়ে শাহাদাৎবরণ করেন। মুক্তিযুদ্ধে তার আত্মদানের স্বীকৃতি স্বরূপ তাকে বীর বিক্রম উপাধিতে ভূষিত করা হয়। "1971 | শহীদ মুক্তিযােদ্ধাদের শেষ চিঠি"। সংগ্রামের নোটবুক (ইংরেজি ভাষায়)। ২০১৯-০২-২৩। সংগ্রহের তারিখ ২০২২-০১-১০।  "বীর বিক্রম"। Mukti Juddho Wiki। সংগ্রহের তারিখ ২০২২-০১-১০।  ডেস্ক, প্রথম আলো। "খন্দকার আজিজুল ইসলাম, বীর বিক্রম"। Prothomalo। সংগ্রহের তারিখ ২০২২-০১-১০।  প্রতিবেদক, নিজস্ব; ডটকম, বিডিনিউজ টোয়েন্টিফোর। "খেতাবপ্রাপ্ত মুক্তিযোদ্ধাদের পরিবারকে সেনাবাহিনীর সংবর্ধনা"। bangla.bdnews24.com। ২০২২-০১-১০ তারিখে মূল থেকে আর্কাইভ করা। সংগ্রহের তারিখ ২০২২-০১-১০।  admin। "টাঙ্গাইল জেলার খেতাব প্রাপ্ত বীর মুক্তিযোদ্ধারা"। কাগজ ২৪ (ইংরেজি ভাষায়)। সংগ্রহের তারিখ ২০২২-০১-১০।  "জানতে হবে খেতাবপ্রাপ্ত বীর মুক্তিযোদ্ধাদের নাম"। RED TIMES (ইংরেজি ভাষায়)। সংগ্রহের তারিখ ২০২২-০১-১০।
নিঃসঙ্গ গ্রহ

নিঃসঙ্গ গ্রহ (মুক্ত গ্রহ, এতিম গ্রহ, দুর্বৃত্ত গ্রহ, আন্তঃনক্ষত্রীয় গ্রহ, নক্ষত্রহীন গ্রহ নামেও পরিচিত) এরা গ্রহের সমান ভর বিশিষ্ট বস্তু। যা কোন মহাকর্ষীয় বল দ্বারা কোন নক্ষত্রের সাথে আবদ্ধ থাকে না। এই গ্রহগুলো মহাকাশে নিঃসঙ্গ ভাবে ঘুরে বেড়ায়। সাধারণত এরা কোন নক্ষত্রকে পরিভ্রমণ না করে ছায়াপথকে পরিভ্রমণ করে। যেহেতু গ্রহগুলো কোন নক্ষত্রের কক্ষপথে আবদ্ধ থাকে না, তাই গ্রহগুলোতে কোন আলো পতিত হয় না বললেই চলে। সেজন্য পৃথিবী থেকে এদেরকে খুঁজে বের করা বেশ কষ্টসাধ্য ব্যাপার। আমারদের আকাশগঙ্গা ছায়াপথেই মিলিয়ন, ট্রিলিয়ন নিঃসঙ্গ গ্রহ রয়েছে। Shostak, Seth (24 February 2005). Orphan Planets: It's a Hard Knock Life. Space.com, 24 February 2005. Retrieved on 5 February 2009 from http://www.space.com/searchforlife/seti_orphan_planets_050224.html.
চন্দ্রপুর যুদ্ধ

চন্দ্রপুর যুদ্ধ ২২ নভেম্বর, ১৯৭১ সালে কসবা এবং ইমামবাড়ী রেলস্টেশনের মাঝামাঝি পূর্বদিকে সীমান্তের কাছাকাছি অবস্থিত চন্দ্রপুরে সংঘটিত হয়। চন্দ্রপুরে পাকিস্তানের শক্তিশালী ঘাঁটি ছিলো। ভারতীয় চার কোর কমান্ডার লে. জেনারেল সগত সিং, ২৩ মাউন্টেন ডিভিশনের জিওসি মেজর জেনারেল আর ডি হীরা এবং ৭৩ মাউন্টেন ব্রিগেডের কমান্ডার ব্রিগেডিয়ার তুলি কে ফোর্স এর ভারপ্রাপ্ত কমান্ডার মেজর আবদুস সালেক চৌধুরী এবং নবম ইস্ট বেঙ্গল রেজিমেন্ট এর অধিনায়ক মেজর আইনউদ্দিনকে চন্দ্রপুর দখল করার নির্দেশ দেন। মেজর সালেক ও মেজর আইনউদ্দিন প্রস্তুতি ও সামর্থ্যের কথা বিবেচনা করে তীব্র আপত্তি জানান। তারা সদ্যগঠিত ব্যাটালিয়নটি নিয়ে শক্ত প্রতিরক্ষার ওপর আক্রমণকে আত্মঘাতী হবে বিবেচনা করে কিছুদিন সময় চান। এর প্রত্যুত্তরে ব্রিগেডিয়ার তুলি তাদের যোদ্ধা হিসেবে যোগ্যতা নিয়ে প্রশ্ন তুললে মেজর সালেক ও মেজর আইনউদ্দিন মর্যাদা রক্ষার্থে সম্মত হন। কল্পনাপ্রসূত ও অবাস্তব এ আক্রমণ পরিকল্পনা প্রণয়নের জন্য পরে ব্রিগেডিয়ার তুলিকে কোর্ট মার্শাল করে চাকরিচ্যুত করা হয়। দৈনিক প্রথম আলো, "বীর যোদ্ধার বীরগাথা", মেজর (অব) কামরুল হাসান ভূঁইয়া, ২২.১১.২০০৯[স্থায়ীভাবে অকার্যকর সংযোগ]
নবম ইস্ট বেঙ্গল রেজিমেন্ট

৯ অক্টোবর, ১৯৭১ সালে চতুর্থ ইস্ট বেঙ্গল রেজিমেন্ট এর এক কোম্পানি পুরোনো সৈনিক, ইপিআর, আনসার, মুজাহিদ আর গণযোদ্ধাদের নিয়ে নবম ইস্ট বেঙ্গল রেজিমেন্ট গঠিত হয়। প্রথম অধিনায়ক মেজর মোহাম্মদ আইনউদ্দিন।
শরীফ ইমাম

শরীফ ইমাম হলেন শহীদ জননী জাহানারা ইমাম এর স্বামী ও শহীদ শাফি ইমাম রুমী বীর বিক্রমের পিতা। শরীফ ইমামের ৩০ অক্টোবর, ১৯২৫ সালে জন্মগ্রহণ করেন। তাঁর আদিনিবাস নীলফামারী জেলায় ডোমার উপজেলার খাটুরিয়া গ্রামে। রংপুর শহরের মুন্সিপাড়ায় তার পৈতৃক আবাস ছিলো। তার পিতা মোহাম্মদ আলী ছিলেন পেশায় আইনজীবী। শরীফ ইমামের জন্মের দুই বছর পর তার মা মারা যান। মাতৃহারা চারটি সন্তানকে লেখাপড়ার দায়িত্ব নেন তার পিতা। ১৯৪৮ সালে ৯ আগস্ট তিনি জাহানারা ইমামের সঙ্গে বিবাহবন্ধনে আবদ্ধ হন। তাদের দুই পুত্রসন্তান শাফী ইমাম রুমী ও সাইফ ইমাম জামী। শরীফ ইমাম রংপুর জিলা স্কুল থেকে ১৯৪২ সালে প্রথম বিভাগে ম্যাট্রিক পাস করেন। তারপর রংপুর কারমাইকেল কলেজ-এ বিজ্ঞান বিভাগে ভর্তি হন। রংপুর কারমাইকেল কলেজ থেকে ১৯৪৪ সালে প্রথম বিভাগে আইএসসি ও কলকাতার শিরপুর ইঞ্জিনিয়ারিং কলেজ থেকে সিভিল ইঞ্জিনিয়ারিং বিভাগে পাস করেন। ডিজাইনে বিভাগে তিনি সোনার মেডেল পান। ১৯৫০ সালে শরীফ ইমাম ঢাকায় সিএন্ডবিতে ডিজাইন বিভাগে যোগদান করেছিলেন। পরে সরকারি চাকরি ছেড়ে দিয়ে দি ইঞ্জিনিয়ার্স লিমিটেডে যোগদান করেন। ১৯৭১ সালে মুক্তিযুদ্ধে ইমাম পরিবার সক্রিয় ভূমিকা পালন করে। শরীফ ইমাম ও তার বন্ধু সাজেদুর রহমান খান টাকা সংগ্রহ করে অল্প অল্প করে মুক্তিযোদ্ধাদের জন্য পাঠাতেন। বিভিন্ন প্রয়োজনে মুক্তিযোদ্ধারা শরীফ ইমামের ‘কণিকা’ বাড়িতে আসা-যাওয়া করতেন। জুন মাসের শেষের দিকে দুই নম্বর সেক্টর কমান্ডার মেজর খালেদ মোশাররফ এর একটি চিঠি নিয়ে শাহাদাত চৌধুরী ও হাবিবুল আলম আসেন শরীফ ইমামের বাড়িতে। পাকিস্তানি হানাদার বাহিনীর চলাচল ব্যাহত করার উদ্দেশ্যে খালেদ মোশাররফ তার কাছে বাংলাদেশের ব্রিজ ও কালভার্টের ব্যাপারে তথ্য চেয়ে পাঠান। শরীফ ইমাম ব্রিজের ঠিক কোন কোন পয়েন্টে এক্সপ্লসিভ বেঁধে ওড়ালে ব্রিজ ভাঙবে অথচ কম ক্ষতি হবে অর্থাৎ দেশ স্বাধীন হওয়ার পর সহজে মেরামত করা যাবে, সেভাবে বিস্তারিত তথ্য দিতেন মুক্তিযোদ্ধাদের। ১৯৭১ সালের ২৯ আগস্ট রুমী ও পরিবারের অন্য সদস্যে সঙ্গে শরীফ ইমামকেও পাকিস্তানি হানাদার বাহিনী বাসা থেকে ধরে নিয়ে যায়। পরবর্তীকালে পাকিস্তানি হানাদার বাহিনী শরীফ ইমামকে অমানুষিক শারীরিক ও মানসিক নির্যাতন করে আহত অবস্থায় ছেড়ে দেয়। পুত্র রুমীকে উদ্ধার করার জন্য শরীফ ইমাম পাকিস্তান সেনাবাহিনীর কাছে দাক্ষিণ্য কামনা করতে রাজি হননি। এর ফলস্বরূপ পাকিস্তান সেনাবাহিনী গেরিলা মুক্তিযোদ্ধা রুমীকে হত্যা করে। ১৩ ডিসেম্বর, ১৯৭১ হৃদযন্ত্রের ক্রিয়া বন্ধ হয়ে শরীফ ইমাম মৃত্যুবরণ করেন। Hensher, Philip (১ মার্চ ২০১৩)। "Bangladesh's bestseller about its brutal birth"। The Guardian। সংগ্রহের তারিখ ২৯ ডিসেম্বর ২০১৩।  দৈনিক প্রথম আলো, "মুক্তিযুদ্ধের নিভৃত এক সহযাত্রী", প্রশান্ত কর্মকার | তারিখ: ৩০-১০-২০০৯ ওয়েব্যাক মেশিনে আর্কাইভকৃত ২৯ এপ্রিল ২০১৪ তারিখে Imam, Jahanara (১৯৮৬), Ekattorer Dingulee, Shandhani Prakashani, Dhaka, আইএসবিএন 984-480-000-5 উদ্ধৃতি টেমপ্লেট ইংরেজি প্যারামিটার ব্যবহার করেছে (link) (বাংলা)
ভি পি সিং

ভি পি সিং একজন ভারতীয় সেনা কর্মকর্তা। তিনি মিত্রবাহিনীর হয়ে লড়াই করেন এবং বাংলাদেশের মাটিতে মৃত্যুবরণ করেন। ১৯৭১ সালে ভি পি সিং ভারতীয় সেনাবাহিনীর মেজর হিসেবে গুর্খা কোম্পানি কমান্ডার হিসেবে দায়িত্ব পালন করছিলেন। ১৯৭১ সালের নভেম্বর মাসে রাধানগর যুদ্ধে মেজর ভি পি সিং ৬৭ জন গুর্খা সেনা সহ নিহত হন। "আত্মদানের রক্তধারা - প্রথম আলো"। archive.prothom-alo.com। ২০০৯-১২-১২। ২০১৮-১০-১০ তারিখে মূল থেকে আর্কাইভ করা। সংগ্রহের তারিখ ২০২১-১০-২৯।
আবু জাহিদ

আবু জাহিদ একজন কিশোর মুক্তিযোদ্ধা। বাংলাদেশের মুক্তিযুদ্ধে তিনি রণাঙ্গণে শহীদ হন। তিনি "আবু" নামে কুমিল্লার মুক্তিযোদ্ধাদের কাছে পরিচিত ছিলেন। কিশোর শহীদ মুক্তিযোদ্ধা আবু জাহিদের জন্ম ১৯৫৬ সালের জানুয়ারি মাসে কুমিল্লা শহরের মগবাড়ী চৌমুহনীতে। বাবা আবুল হাসেম দুলা মিয়া ও মা ভেলুয়া বিবির পাঁচ পুত্রসন্তানের একজন আবু। ১৯৬৭ সালে কুমিল্লা জিলা স্কুল এ পঞ্চম শ্রেণীতে ভর্তি হন তিনি। কুমিল্লা জিলা স্কুলের নবম শ্রেণীতে থাকার সময় তিনি বাড়ি থেকে পালিয়ে মুক্তিযুদ্ধে যোগ দেন। একাত্তরের জুন মাসের প্রথম সপ্তাহে আবু গোমতী নদী সাঁতরে পার হয়ে কুমিল্লা শহরের অদূরে ভারতের ত্রিপুরা রাজ্যের সোনামুড়া টিলার কাছে মুক্তি শিবিরে এসে উপস্থিত হন। তখন তার শরীরের সব কাপড় ছিল ভেজা। সেখানে উপস্থিত অন্য মুক্তিযোদ্ধারা তাকে বয়স কম বলে মুক্তিযুদ্ধে যেতে বারণ করেন। অনেক পীড়াপীড়ির পর সেক্টর ইস্টার্ন জোনের কমান্ডার শেখ ফজলুল হক মনি তাকে প্রশিক্ষণের সুযোগ দেন। প্রশিক্ষণ শেষে আবু অবস্থান করছিলেন নিমবাগ বাদাম ঘাট হেড কোয়ার্টারে। ১২ সেপ্টেম্বর, ১৯৭১ রাতে নাজমুল হাসান পাখীর নেতৃত্বে ব্রাক্ষণবাড়িয়া জেলার কসবা উপজেলার চারগাছ বাজারে মুক্তিযোদ্ধারা পাকিস্তানি বাহিনীর বিরুদ্ধে একটি ঝটিকা অপারেশনে বের হন। নয়জন মুক্তিযোদ্ধার একটি বহর নৌপথে ওই অপারেশনে রওনা হয়। ওই দলে ছিলেন শিব নারায়ণ দাস, নৃপেণ পোদ্দার, মুমিনুল হক ভূঞা, মোজাম্মেল হক, সাইফুল ইসলাম, আবু জাহিদসহ আরও অনেকে। রাতের অপারেশন, তাই কিছু বুঝে ওঠার আগেই পাকিস্তানি বাহিনীর দোসর এ দেশের আলবদর বাহিনীর সহায়তায় মাঝনদীতে দলটির ওপর গুলি চালায়। তখন পাকিস্তানি বাহিনীর গুলিতে মারা যান মোজাম্মেল হক ও সাইফুল ইসলাম। কনিষ্ঠ মুক্তিযোদ্ধা আবুও গুলিবিদ্ধ হয়ে নদীতে ঝাঁপ দেন। কিন্তু তিনিও মৃত্যুর কোলে ঢলে পড়েন। সঙ্গী এবং মুক্তিকামী জনতা নদী থেকে কিশোর আবুর মরদেহ উদ্ধার করে। অতঃপর তাকেসহ তিন মুক্তিযোদ্ধাকে চারগাছ উচ্চবিদ্যালয় এলাকায় সমাধিস্থ করা হয়। পরে সেখানে তাদের স্মরণে শহীদ মিনার নির্মাণ করা হয়। আবু জাহিদের নামে কুমিল্লা জিলা স্কুলে মিলনায়তনের নামকরণ করা হয়েছে। দৈনিক প্রথম আলো, "মুক্তিযোদ্ধা আবুর কথা বলছি", গাজীউল হক | তারিখ: ১২-০৯-২০০৯ ওয়েব্যাক মেশিনে আর্কাইভকৃত ৫ নভেম্বর ২০১৫ তারিখে
চরমপত্র

চরমপত্র হলো এম আর আখতার মুকুল রচিত ও উপস্থাপিত স্বাধীন বাংলা বেতার কেন্দ্রের সবচেয়ে জনপ্রিয় অনুষ্ঠান। চরমপত্র অনুষ্ঠানটি স্বাধীন বাংলা বেতার কেন্দ্র চালু হওয়ার দিন ২৫শে মার্চ থেকে শুরু করে ১৬ই ডিসেম্বর বাংলাদেশ স্বাধীন হওয়ার দিন পর্যন্ত প্রতিদিন প্রচারিত হয়েছে। 'চরমপত্র' অনুষ্ঠানটির নামকরণ করেছিলেন স্বাধীন বাংলা বেতারকেন্দ্রের কর্মী আশফাকুর রহমান খান। 'চরমপত্র' - এর প্রতিটি অধ্যায় রচনা ও পাঠ করেন এম আর আখতার মুকুল। 'চরমপত্র' ছিল ব্যাঙ্গাত্মক ও শ্লেষাত্মক মন্তব্যে ভরপুর একটি অনুষ্ঠান। মানসম্মত রেকর্ডিং স্টুডিওর অভাবে টেপ রেকর্ডারে 'চরমপত্র' রেকর্ডিং করা হতো এবং ৮-১০ মিনিটের এই টেপ নিয়মিতভাবে স্বাধীন বাংলা বেতারকেন্দ্রের ট্রান্সমিটার থেকে প্রচারিত হতো। 'চরমপত্র' - এর প্রতিটি অনুষ্ঠানের রচনা ও ব্রডকাস্টিং-এর জন্য এম আর আখতার মুকুল এর পারিশ্রমিক নির্ধারিত হয়েছিল ৭ টাকা ২৫ পয়সা। স্বাধীন বাংলা বেতার কেন্দ্র থেকে প্রচারিত এই অনুষ্ঠান মুক্তিযোদ্ধাদের উৎসাহ ও উদ্দীপনা দানের জন্য রচিত ও পরিবেশিত হতো। এই অনুষ্ঠান বাংলাদেশের শত্রু কবলিত এলাকার জনগোষ্ঠী ও ভারতে অবস্থানরত বাঙ্গালী শরণার্থীদের মনোবল বৃদ্ধিতে গুরুত্বপূর্ণ ভূমিকা রাখে। "চরমপত্র একাত্তরের অস্ত্রহীন যুদ্ধ"। দৈনিক ভোরের কাগজ। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৫।  "চরমপত্র ৭১ : ফিরে দেখা"। বাংলানিউজ২৪.কম। ৮ ডিসেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৩ ডিসেম্বর ২০১৫।
পল্লীপুরম, আলেপ্পি

পল্লীপুরম দক্ষিণ ভারতের কেরালা রাজ্যের আলেপ্পি জেলার চের্তলা তালুকে অবস্থিত একটি দ্বীপ তথা জনগণনা নগর৷ এটি চের্তলা থেকে ৫ কিলোমিটার (৩.১ মা) দূরে অবস্থিত৷ চের্তলা পৌরনিগম ও তাইকট্টুসেরি গ্রামপঞ্চায়েতের মাঝে অবস্থিত একটি শান্ত দ্বীপ পল্লীপুরম৷ এটির তিনদিকে উত্তর-পূর্ব-পশ্চিমে রয়েছে ভেম্বনাড় হ্রদ এবং দক্ষিণ দিকে রয়েছে চেঙ্গণ্ডা নদী৷ মূল ভুখণ্ডের চের্তলার সাথে এই দ্বীপটি উড়ালপুলের মাধ্যমে যুক্ত এবং ফেরিঘাটের মাধ্যমে বাইকম থেকে পল্লীপুরমে নিয়মিত নৌ-পরিবহন ব্যবস্থার সুবিধা রয়েছে৷ পল্লীপুরমের তট বরাবর অধিক সিলিকাযুক্ত সাদাটে বালির উপস্থিতির জন্য এটি সুপরিচিত৷ এই অধিক সিলিকাযুক্ত বালি কাঁচ ও সিমেণ্ট শিল্পের জন্য উত্তম৷ কেরালা সরকার অধিকৃত মালাবার সিমেণ্ট প্রতিষ্ঠানটির একটি বৃহত্তর কেন্দ্র রয়েছে এই দ্বীপে৷ পল্লীপুরম দ্বীপের অন্যতম আকর্ষণ সৃষ্টি ও তৃতীয় শতাব্দীতে নির্মিত পল্লীপুরম গির্জা। কাদবিল মহালক্ষ্মী মন্দিরটি এই দ্বীপের অপর একটি ধর্মীয় আকর্ষণ। মানবসম্পদ উন্নয়ন প্রতিষ্ঠান পরিচালিত এবং কোচিন বিজ্ঞান ও প্রযুক্তিবিদ্যা বিশ্ববিদ্যালয় সংসৃষ্ট চের্তলা প্রযুক্তিবিদ্যা মহাবিদ্যালয়টি ২০০৪ খ্রিস্টাব্দে পল্লীপুরম দ্বীপে উদ্বোধন করা হয়। পঞ্চায়েতের মধ্যে রয়েছে তিন বছরের ডিগ্রী কোর্স যুক্ত এনএসএস কলেজ।‌ ১৯৬৪ খ্রিস্টাব্দে প্রতিষ্ঠা লাভের পর এই কলেজে বিভিন্ন বিষয়ে স্নাতক ও স্নাতকোত্তর পড়াশোনার ব্যবস্থা রয়েছে। কেরালায় ইন্ডিয়ান কফি হাউজের প্রতিষ্ঠাতা নাদক্কাল পরমেশ্বরণ পিল্লাইয়ের বাসস্থান পল্লীপুরমে৷ https://nsscollegecherthala.ac.in/
মাশির হোসেন

মাশির হোসেন (২ ফেব্রুয়ারি ১৯৩৬–অজানা) নিজ এলাকায় হিরু নামে পরিচিত বাংলাদেশী সাংবাদিক ও ভাষাসৈনিক ছিলেন। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন। মাশির হোসেন ২ ফেব্রুয়ারি ১৯৩৬ সালে জন্মগ্রহণ করেন। তার পিতা মোশাররফ হোসেন সরকারি কর্মচারী ছিলেন। সেন্ট গ্রেগরিজ হাইস্কুলে তিনি শিক্ষাজীবন শুরু করে তিনি আর্মানিটোলা হাইস্কুল থেকে ১৯৫০ সালে ম্যাট্রিকুলেশন পাশ করেন। তিনি ১৯৫২ থেকে ১৯৫৩ মেয়াদে ঢাকা কলেজ ছাত্রসংসদের ভিপি থাকাকালে যুক্ত হন বাংলা ভাষা আন্দোলনে। তার বন্ধু আবদুল গাফফার চৌধুরী রচিত ‘আমার ভাইয়ের রক্তে রাঙানো একুশে ফেব্রুয়ারি’ গানটি মঞ্চায়নের জন্য তাকে ঢাকা কলেজ থেকে বহিষ্কৃার করা হয়। ১৯৫৫ সালে তিনি জগন্নাথ কলেজ থেকে গ্র্যাজুয়েশন করেন। এরপর ভর্তি হন ঢাকা বিশ্ববিদ্যালয়ের ইতিহাস বিভাগে। মাশির হোসেনের ছাত্র জীবনেই সাংবাদিকতায় হাতেখড়ি। তিনি ১৯৬৭ সালে দৈনিক পাকিস্তানে যোগ দেন। তার তাগিদে ঊনসত্তরের গণআন্দোলন চলাকালে তৎকালীন দৈনিক পাকিস্তানে তার সহকর্মী কবি শামসুর রাহমান রচনা করেন কবিতা ‘আসাদের শার্ট’। সাংবাদিকতায় অবদানের জন্য বাংলাদেশ সরকার তাকে ২০০৫ সালে দেশের দ্বিতীয় সর্বোচ্চ বেসামরিক সম্মাননা একুশে পদকে ভূষিত করেন। তিনি মৃত্যুবরণ করেছেন। "একুশে পদকপ্রাপ্ত সুধীবৃন্দ ও প্রতিষ্ঠান" (পিডিএফ)। সংস্কৃতি বিষয়ক মন্ত্রণালয়। পৃষ্ঠা ৬। ২২ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ এপ্রিল ২০১৯।  আহমদ আখতার (১০ ফেব্রুয়ারি ২০১৭)। "ভাষাসৈনিক মাশির হোসেন"। দৈনিক নয়াদিগন্ত। ১৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২০।
কোল্যাটেরাল (চলচ্চিত্র)

কোল্যাটেরাল (ইংরেজি: Collateral) হচ্ছে ২০০৪ সালে মুক্তিপ্রাপ্ত একটি অপরাধ চলচ্চিত্র। এতে মূল ভূমিকায় অভিনয় করেছেন টম ক্রুজ, এবং জেমি ফক্স। ছবিটি পরিচালনা করেছেন মাইকেল মান, এবং এটি লিখেছেন স্টুয়ার্ট বিটি। চলচ্চিত্রটি চিত্রধারণের কাজ হয়েছে ক্যালিফোর্নিয়ার লস অ্যাঞ্জেলসে, যদিও মূল চিত্রনাট্যে নিউ ইয়র্ক সিটির উল্লেখ ছিলো। এইচবিও-এর আয়োজিত এক অনুষ্ঠানে পরিচালক মাইকেল মান বলেন যে, চলচ্চিত্রটির সমসীমা ছিলো ২৪ জানুয়ারি সন্ধ্যা সাড়ে ছয়টা থেকে ২৫ জানুয়ারি ভোর পাঁচটা চল্লিশ মিনিট পর্যন্ত। চলচ্চিত্রটি টম ক্রুজের ব্যতীক্রমী খলনায়কমূলক ভূমিকার জন্য বিখ্যাত। এছাড়াও এ ছবিতে জেমি ফক্সের অভিনয়ও যথেষ্ট প্রশংসা লাভ করেছে। জেমি ফক্স এ চলচ্চিত্রে তার অভিনয়ের জন্য সেরা পার্শ্বঅভিনেতা হিসেবে একাডেমি পুরস্কারের মনোনয়ন লাভ করেছিলেন।